**Játékszabály – BS Toys – Beszélj nem létező nyelven kártyajáték**



**A játék célja**: Megszabadulni az összes kezünkben lévő kártyától.

**Előkészületek:**

* Keverjük össze a kártyákat
* Osszuk szét a kártyákat egyenlő arányban a játékosok között
* Tedd a kártyáidat magad elé az asztalra, képpel lefelé, hogy ne lásd, mi van a kártyán.

**Hogy játszunk?**

Az a játékos kezd, aki a legtöbb nyelven tud háromig számolni. Felemeli a saját paklijából a legfelső lapot és az asztal közepére helyezi. Eközben hangosan kimondja a szöveget, ami a kártyán szerepel

**A szókártyák:**

Hat különböző szó szerepel a kártyákon: *Fleh, Prrrr, Nii, Blu, Ta és Wos*. Mikor a játékos felfordítja és kimondja a szavakat az alábbi szabályokat kell figyelembe vennie:

* Mindig ki kell mondanod egy szót ebből a hatból, ha a kártyán szereplő szót nem mondhatod ki, egy másikat kell a felsoroltak közül.
* Soha nem ismételheted meg azt a szót, ami az előtted lévő játékos kártyáján szerepel, kivéve, ha egy **Nem**! vagy egy **Igen**! kártyát játszol ki.
* Soha nem ismételheted meg azt a szót, amit az előtted álló játékos már kimondott, kivéve, ha egy **Nem**! vagy egy **Igen**! kártyát játszol ki.

*Tipp: Ha a játékot először játszotok, tegyétek a dobozát középre, hogy minden játékos lássa a szavakat, és könnyen megjegyezze őket.*

****

**Igen!** – kártya: Ha **Igen**! kártyát játszol ki, a középen lévő pakli bal oldalára helyezd el. Igen! kártya esetén előbb az igen-t mondd ki, és ezt követően a kártyán szereplő szót. Az igent mindig a szó előtt mondd ki.

****

**Nem!** – kártya: Ha **Nem**! kártyát játszol ki, a középen lévő pakli jobb oldalára helyezd el. **Nem**! kártya esetén előbb az nem-et mondd ki, és ezt követően a kártyán szereplő szót. Az Nem-et mindig a szó előtt mondd ki. Ilyen esetekben a kártyán szereplő szót nem szabad kimondani, míg a kártya látható.

Ha újra **Igen**! vagy **Nem**! kártyát húzol, akkor azt a már kihelyezett kártyára teszed, ezzel az új kártya átveszi a letakart helyét.   
Ha az Igen! és a Nem! kártyákon ugyanaz a szó szerepel, akkor az utoljára kijátszott kártyát hagyjátok az asztalon, a többi kártyát betehetitek a középső pakli aljára.

**Hiba**: Ha hibázol, vagy három másodpercnél tovább vársz vagy a szó előtt töltelék szavakat (őő, áh, uh… stb) használsz, a középső pakli összes kártyáját fel kell venned és össze kell keverned a saját paklidban lévő kártyákkal.

**A győztes:** Akinek először elfogy az összes kártyája

**Nehezítés**: A kártyákon látható egér és medve ikonok figyelembevételével tovább nehezíthető a játék. Ha a kártyán egér szerepel, akkor a szót vékony hangon kell kimondani, medve esetén pedig mély hangon.